CELEX: 62014CN0525
Language: fi
Date: 2014-11-20 00:00:00
Title: Asia C-525/14: Kanne 20.11.2014 – Euroopan komissio v. Tšekin tasavalta

9.2.2015   
            
            
               FI
            
            
               Euroopan unionin virallinen lehti
            
            
               C 46/23
            
         Kanne 20.11.2014 – Euroopan komissio v. Tšekin tasavalta
   (Asia C-525/14)
   (2015/C 046/30)
   Oikeudenkäyntikieli: tšekki
   
      Asianosaiset
   
   
      Kantaja: Euroopan komissio (asiamiehet: P. Němečková ja G. Wilms)
   
      Vastaaja: Tšekin tasavalta
   
      Vaatimukset
   
   
               —
            
            
               todettava, että Tšekin tasavalta ei ole noudattanut Euroopan unionin toiminnasta tehdyn sopimuksen 34 artiklan mukaisia velvoitteitaan, koska se ei tunnusta eräitä alankomaalaisia tarkastusleimoja, erityisesti Waarborg Hollandin tarkastusleimoja
            
         
               —
            
            
               Tšekin tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1.
            
            
               Jättäessään tunnustamatta eräitä alankomaalaisia tarkastusleimoja Tšekin tasavalta rajoittaa näillä tarkastusleimoilla leimattujen jalometallien ja näistä jalometalleista valmistettujen esineiden vapaata liikkuvuutta.
            
         
               2.
            
            
               Vaikka jalometalli on leimattu alankomaalaisen tarkastuslaitoksen kolmannessa valtiossa sijaitsevassa sivuliikkeessä, näitä tavaroita on kohdeltava samalla tavalla kuin Euroopan unionista peräisin olevia tavaroita, koska jalometallit on leimattu Alankomaiden säännöstön mukaisesti ja lopullisesti luovutettu vapaaseen liikkeeseen.
            
         
               3.
            
            
               Tšekin tasavalta ei ole näyttänyt toteen, että tavaroiden vapaan liikkuvuuden mahdollinen rajoitus olisi asianmukainen keino sen tarkoituksena olevan kuluttajien suojelua koskevan tavoitteen saavuttamiseksi ja ettei sillä ylitetä sitä, mikä on tämän tavoitteen saavuttamiseksi tarpeen.